Nurjan Matjanov

Nurjan Sultamuratovich Matjanov (1974-jıl 21-mart, Nókis, Qaraqalpaqstan ASSR, Ózbekstan SSR) — qaraqalpaqstanlı alım, pedagogika pánleri doktorı, docent.

 Ómirbayanı 
Nurjan Matjanov 1974-jıl 21-martta Nókis qalasında oqımıslı adamlar shańaraǵında tuwılǵan. Milleti qaraqalpaq. Maǵlıwmatı joqarı. Házirde Nókis mámleketlik pedagogika institutı fizika-matematika fakulteti docenti. 

 Ilimiy iskerligi 
2018-jılı 20-dekabrde «Úzliksiz tálim sistemasında kvant oylawın qáliplestiriw hám rawajlandırıwda izbe-izlik» temasında dissertatsiya jumısın qorǵaǵan hám pedagogika pánleri boyınsha filosofiya doktorı (PhD) ilimiy dárejesin alǵan. Nurjan Matjanov «Úzliksiz tálim sistemasında kvant oyların qáliplestiriw hám rawajlandırıwda izbe-izlik» monografiyası, «Fizikanı oqıtıw metodikası» sabaqlıǵı, «Kvant fizikasın oqıtıw metodikası» oqıw-metodikalıq qollanba, «Yarım ótkizgishler fizikasın oqıtıwdıń zamanagóy tiykarları» oqıw stilistik qollanba, «Astronomiya kursınıń ulıwma astronomiya moduli ushın máseleler toplamı» oqıw-stilistik qollanba avtorı. 2022-jılı 7-dekabrde Tashkent mámleket pedagogika universitetinde «Pedagogika joqarı tálim sistemasında oqıtılıp atırǵan kvant teoriyasınıń metodologik hám didaktik tiykarları» temasında dissertatsiya jumısın qorǵaǵan hám pedagogika pánleri doktorı (DSc) ilimiy dárejesin alǵan.

 Derekler 

Kategoriya:Ilimpazlar
Kategoriya:Qaraqalpaqstanlı alımlar
Kategoriya:Nókis qalasında tuwılǵanlar